Diari Oficial de la Generalitat Valenciana


Sumari del DOGV 5545, del 29-06-2007 (2007/8394)

Informació pública de la proposta de Programa d'Actuació Integrada del Sector 9, residencial, de les normes subsidiàries de Benifaió.
-------------------------------------------------------------------------------------------------------------------------------------

### Dades del document

Número de DOGV
:   5545

Data del DOGV
:   29-06-2007

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2007/8394


Data del document
:   20-06-2007

Organisme emissor
:   Rover Alcisa Inmobiliaria, SLU

Tipus de document
:   Informació Pública

Descriptors 

:   * Benifaió
    * pla d'urbanisme

Informació pública de la proposta de Programa d'Actuació Integrada del Sector 9, residencial, de les normes subsidiàries de Benifaió. [2007/8394]  
La mercantil Rover Alcisa Inmobiliaria, SLU, amb CIF O48207167, i domicili a este efecte al carrer del Botànic Cavanilles, 28, entresòl, 46885, València, formularà una proposta de programa d'actuació integrada que té com a objecte la urbanització dels terrenys que integren la unitat d'execució per gestió indirecta del sector 9 de les normes subsidiàries del municipi de Benifaió. Tot això a la vista del concurs per a la selecció d'agent urbanitzador per al desenvolupament per gestió indirecta del Programa d'Actuació Integrada del Sector 9, residencial, de les normes subsidiàries de Benifaió (SAU-9), convocat per l'Ajuntament de Benifaió, publicat en el Diari Oficial de la Comunitat Valenciana número 5499, de 26 d'abril de 2007, i les bases particulars de programació del qual van ser aprovades per acord plenari de 30 de gener de 2007, i publicades a este efecte al Butlletí Oficial de la Província de València de València número 53, de 3 de març de 2007, i a l'empara del que preveu l'article 133 de la Llei 16/2005, de 30 de desembre, Urbanística Valenciana (LUV), i l'article 300 del Decret 67/2006, de 19 de maig, del Consell, pel qual s'aprova el Reglament d'Ordenació i Gestió Territorial i Urbanística (ROGTU).  
L'alternativa tècnica del programa està integrada bàsicament pel document de planejament que establix l'ordenació detallada de l'àmbit de l'actuació (pla parcial; estudi d'integració paisatgística i estudi acústic) i projecte d'urbanització del sector.  
De conformitat amb el que disposa l'article 134 de la LUV i l'article 293 del ROGTU se sotmetrà a informació pública l'esmentada documentació pel termini d'un mes, i es farà constar que en data 6 de juliol de 2007 restarà protocol·litzada mitjançant una acta autoritzada per la notaria de José Antonio Aparicio Colomer, sítia al passatge Nou, 14, 1r, 46898, Benifaió (València), amb horari d'atenció al públic de 9.00 a 14.00 hores de dilluns a divendres, i restarà depositada una còpia de la documentació a l'Ajuntament de Benifaió. Durant el termini d'un mes indicat, que s'iniciarà a partir del 6 de juliol de 2007, podrà consultar-se tota la documentació, tant a l'Ajuntament referit com a la notaria adés indicada on reste protocol·litzada, on així mateix es podrà obtindre una còpia de l'acta de protocol·lització, així com formular-hi les al·legacions oportunes.  
Gandia, 20 de juny de 2007.- L'apoderat de Rover Alcisa Inmobiliaria, SLU: Salvador Tordera Baviera.